IMF หั่นคาดการณ์เศรษฐกิจเอเชียปีนี้ลงเหลือ 5% เตือนผลกระทบสงครามการค้า - FINNOMENA
IMF ปรับลดคาดการณ์การขยายตัวของเศรษฐกิจในภูมิภาคเอเชีย โดยคาดว่าเศรษฐกิจเอเชียจะขยายตัว 5% ในปี 2562 ลดลง 0.4% และจะขยายตัว 5.1% ในปี 2563 ลดลง 0.3% จากที่คาดการณ์ไว้ในเดือนเม.ย.
24 ต.ค. 2562

IMF ปรับลดคาดการณ์การขยายตัวของเศรษฐกิจในภูมิภาคเอเชีย โดยคาดว่าเศรษฐกิจเอเชียจะขยายตัว 5% ในปี 2562 ลดลง 0.4% และจะขยายตัว 5.1% ในปี 2563 ลดลง 0.3% จากที่คาดการณ์ไว้ในเดือนเม.ย.
พร้อมเตือนถึงความเสี่ยงต่างๆ ที่เศรษฐกิจในภูมิภาคเอเชียเผชิญอยู่ในขณะนี้ ทั้งการที่เศรษฐกิจจีนชะลอตัวลงรวดเร็ว, ความสัมพันธ์ที่ตึงเครียดระหว่างญี่ปุ่นและเกาหลีใต้, ข้อพิพาทการค้าระหว่างสหรัฐและจีน และความไม่แน่นอนของอังกฤษ (Brexit)
สำหรับเศรษฐกิจของฮ่องกงซึ่งได้รับผลกระทบอย่างหนักจากเหตุการณ์ประท้วงที่ยืดเยื้อนั้น IMF คาดว่าจะขยายตัวเพียง 0.3% ในปี 2562 และขยายตัว 1.5% ในปี 2563 ซึ่งลดลง 2.4% และ 1.5% ตามลำดับ
ด้านเศรษฐกิจจีน IMF คาดว่าเศรษฐกิจจะขยายตัว 5.8% ในปี 2563 ซึ่งชะลอตัวลงจากระดับของปี 2562 ที่คาดว่าจะขยายตัว 6.1%
ที่มา : https://www.cnbc.com/2019/10/23/growth-in-hong-kong-south-korea-singapore-asia-set-to-slow-imf.html
แท็ก:
แชร์บทความ: